Diari Oficial de la Generalitat Valenciana


Sumari del DOGV 1069, del 22-05-1989 (1989/813917)

DECRET 74/1989, de 15 de maig, del Consell de la Generalitat Valenciana, sobre documentació zoosanitària per al trasllat a escorxadors de ramats procedents d'explotacions incloses en Agrupacions de Defensa Sanitària i de Granges Qualificades Sanitàriament, a l'àmbit de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1989/05/15/74/dof/vci/html**

### Dades del document

Número de DOGV
:   1069

Data del DOGV
:   22-05-1989

Secció del DOGV
:   DISPOSICIONS GENERALS

Número del document
:   1989/813917


Data del document
:   15-05-1989

Organisme emissor
:   Conselleria d'Agricultura, Ramaderia i Pesca

Tipus de document
:   Decret

Anàlisi jurídica

Decret 74/1989, de 15 de maig, del Consell de la Generalitat Valenciana, sobre documentació zoosanitària per al trasllat a escorxadors de ramats procedents d'explotacions incloses en Agrupacions de Defensa Sanitària i de Granges Qualificades Sanitàriament, a l'àmbit de la Comunitat Valenciana.  
La Generalitat Valenciana té, entre els seus objectius, millorar l?eficàcia de les actuacions sanitàries que afecten les explotacions ramaderes.  
El control del moviment pecuari ha quedat garantit després del procés d'estructuració dels Serveis Veterinaris Oficials de la Generalitat Valenciana. D'una banda, en origen, totes les explotacions ramaderes de la Comunitat Valenciana tenen la Cartilla d'Explotació Ramadera, en la qual els Veterinaris d'Inspecció Pecuària reflecteixen els censos, les actuacions i les incidències sanitàries que s'hi han esdevingut. D'altra banda, en destinació, els Inspectors Veterinaris d'Escorxadors realitzen la inspecció «ante mortem» i «post mortem» del ramat sacrificat i comuniquen a les unitats competents de la Conselleria d?agricultura i Pesca les incidències sanitàries d'aquest segons que estableix el Decret 30/1988, de 7 de març, del Consell de la Generalitat Valenciana, pel qual es defineixen i s'estructuren els Serveis Veterinaris.  
Aquestes mesures, unides a la identificació de l?origen del bestiar destinat a sacrifici, permeten de conéixer en qualsevol moment la situació sanitària i epizootiològica d'una zona determinada.  
Coneixent la situació epizootiològica de cada zona, i per tal d'agilitzar l?obtenció de documents administratius pels interessats, resulta aconsellable que siga la persona titular de l?explotació ramadera localitzada en eixa zona qui es responsabilitze, en determinades circumstàncies, de l?origen del trasllat d'animals destinats a sacrifici a l?escorxador.  
En atenció d'aquests motius, vista la Llei d'Epizoòties de 20 de desembre de 1952, el Decret 30/1988, de 7 de març, del Consell de la Generalitat Valenciana, pel qual es defineixen i s'estructuren els Serveis Veterinaris i el Decret 73/1988, de 23 de maig, del Consell de la Generalitat Valenciana, sobre documentació zoosanitària de les explotacions ramaderes de la Comunitat Valenciana, a proposta del Conseller d?agricultura i Pesca i prèvia deliberació del Govern Valencià, en sessió celebrada el dia 15 de maig de 1989,  
DECRETE:  
Article primer  
La circulació de ramat procedent d'explotacions incloses en Agrupacions de Defensa Sanitària i Granges Qualificades Sanitàriament, de les espècies que es determinaran en disposicions posteriors, es podrà emparar per un «condueix», des de l?explotació d'origen als escorxadors, quan les circumstàncies epizootiològiques de la zona on és l?explotació no ho desaconsellen.  
Article segon  
Els Serveis Veterinaris Oficials de la Conselleria d?agricultura i Pesca facilitaran els «condueix», i els titulars de les explotacions ramaderes autoritzades els emplenaran.  
El «condueix» no podrà emparar el trasllat d'animals diagnosticats com a positius a brucelosi, tuberculosi i leucosi en campanyes oficials de sanejament ramader, i en aqueixos casos s'aplicaran les disposicions legals corresponents.  
Article tercer  
Quan en una zona es declare una malaltia infecto-contagiosa o parasitària difusible, o unes altres circumstàncies epizootiològiques ho aconsellen, se suspendrà, mitjançant Resolució de la Direcció General de la Producció i Industriós Agràries, l?eficàcia del «condueix» com a document zoosanitari suficient per a la circulació del ramat, i s'exigirà en tot cas la Guia d'Origen i Sanitat prevista en el Decret 73/1988, de 23 de maig, del Consell de la Generalitat Valenciana.  
La Resolució esmentada es comunicarà immediatament als Serveis Veterinaris Oficials, els quals la traslladaran als titulars d'explotacions que disposen de «condueixes» no utilitzats.  
La mesura que aquest article preveu s'adoptarà sense perjudici del que disposa el Reglament d'Epizoòties de 4 de febrer de 1955 en relació amb les mesures sanitàries de caràcter general en la lluita contra les epizoòties.  
DISPOSICIONS FINALS  
Primera  
Es faculta la Conselleria d?agricultura i Pesca perquè dicte les disposicions necessàries per a l'aplicació i el desenvolupament d'aquest Decret.  
Segona  
Aquest Decret començarà a vigir l?endemà de la publicació al Diari Oficial de la Generalitat Valenciana.  
València, 15 de maig de 1989.  
El President de la Generalitat,   
JOAN LERMA I BLASCO  
El Conseller d?Agricultura i Pesca,   
LUIS FONT DE MORA MONTESINOS


Còpia Permalink ELI